**OŠ ŠIME BUDINIĆA ZADAR**

KLASA:112-02/17-01/82

URBROJ:2198/01-25-17-1

Zadar, 21. travnja 2017.

Na temelju članka 3. stavka 3. Uredbe o uvjetima i načinu izbora osoba na stručno osposobljavanje za rad bez zasnivanja radnog odnosa (NN 100/2011.) i članka 30. Pravilnika o radu OŠ Šime Budinića Zadar, Učiteljsko vijeće na svojoj sjednici održanoj 21. travnja 2017. godine, donosi

**PLAN PRIJMA NA STRUČNO OSPOSOBLJAVANJE**

**ZA RAD BEZ ZASNIVANJA RADNOG ODNOSA ZA 2017.GODINU**

**Članak 1.**

 Ovim Planom prijma na stručno osposobljavanje za rad bez zasnivanja radnog odnosa utvrđuje se prijem polaznika stručnog osposobljavanja za rad bez zasnivanja radnog odnosa u O Šime Budinića Zadar tijekom proračunske 2017. godine.

**Članak 2.**

 Na stručno osposobljavanje bez zasnivanja radnog odnosa u 2017. godini planira se prijam 3polaznika, i to:

- 1 osoba koja je završila integrirani preddiplomski i diplomski sveučilišni studij za učitelje ili diplomski sveučilišni studij za učitelje ili stručni četverogodišnji studij za učitelje kojim se stječe 240 ECT bodova ili četverogodišnji dodiplomski studij kojim je stečena VSS u skladu s ranijim propisima.

- 1 osoba koja je završila:

a) stručni program nastavničkog smjera odgovarajućeg nastavnog predmeta na razini diplomskog sveučilišnog studija ili integriranog preddiplomskog i diplomskog sveučilišnog studije

b) studijski program odgovarajuće vrste na razini diplomskog sveučilišnog studija ili integriranog preddiplomskog i diplomskog sveučilišnog studija ili specijalistički diplomski stručni studij odgovarajuće vrste, te stekla potrebno pedagoško-psihološko-didaktičko-metodičko obrazovanje kojim se stječe najmanje 55 ECTS-a bodova ( u daljem tekstu: pedagoške kompetencije) ako se na natječaj ne javi osoba koja je završila diplomski sveučilišni studij odgovarajuće vrste.

 c) preddiplomski sveučilišni ili stručni studij na kojem se stječe najmanje 180 ECTS bodova te je stekla pedagoške kompetencije, ako se na natječaj ne javi osoba iz točaka a) i b) ovoga stavka.

- 1 osoba za stručnog suradnika koja je završila diplomski sveučilišni studij odgovarajuće vrste i ima pedagoške kompetencije.

**Članak 3.**

**Obveze Škole kao poslodavca su:**

• osigurati uvjete za neometano provođenje programa stručnog osposobljavanja za rad uz mentorstvo,

• izvršiti prijavu HZMO, zaključiti ugovor o stručnom osposobljavanju i redovito svaki mjesec uplaćivati obvezne doprinose,

• HZZZ do 5-og u mjesecu za prethodni mjesec dostaviti Evidenciju o radnom vremenu kako bi se mogla isplatiti novčana naknada,

• svaka tri mjeseca HZZZ-u dostaviti izvode sa žiro računa iz kojih je vidljiva uplata obveznih doprinosa za sve polaznike na stručnom osposobljavanju te JOPPD obrasce ovjerene od Porezne uprave,

• u slučajevima prekida stručnog osposobljavanja zbog korištenja prava iz rodiljnog

/ roditeljskog dopusta omogućiti nastavak u preostalom razdoblju do isteka 12 mjeseci,

• u svim drugim slučajevima raskida ugovora vratiti neiskorišteni dio sredstava HZZZ-u,

• obveznici polaganja stručnog ispita trebaju HZZZ dostaviti dokaze o položenom stručnom ispitu.

**Članak 4.**

**Obveze polaznika stručnog osposobljavanja su:**

• uredno odrađivati program stručnog osposobljavanja za rad prema rasporedu radnog vremena i obvezama iz Programa, a sukladno zakonskim propisima iz oblasti rada,

• ukoliko neopravdano prekine program stručnog osposobljavanja za rad vraća isplaćena sredstva u cijelosti uvećana za zakonsku zateznu kamatu.

**Članak 5.**

 Prijam osoba na stručno osposobljavanje bez zasnivanja radnog odnosa provodit će se u suradnji s Hrvatskim zavodom za zapošljavanje.

 Plan prijma provodit će se ako su sredstva za pokriće troškova stručnog osposobljavanja, u cijelosti osigurana kod nadležne službe za zapošljavanje.

**Članak 6.**

 Ovaj Plan stupa na snagu danom donošenja i objaviti će se na web stranici OŠ Šime Budinića **Zadar /www.os-sbudinica-zd.skole.hr/.**

 Ravnatelj

 Ivan Čular,prof.